**ELŐTERJESZTÉS**

**az Oktatási és Szociális Bizottság 2015. június 17-i ülésére**

**Javaslat együttműködési megállapodás megkötésére a Közoktatási Szakértők Országos Egyesülete Szombathelyi Csoportjával**

**A** Közoktatási Szakértők Országos Egyesületének Szombathelyi Csoportja szakmai együttműködést kezdeményezett Szombathely Megyei Jogú Város Közgyűlésének Oktatási és Szociális Bizottságával, felajánlva a városban működő óvodai, általános és középiskolai, valamint kollégiumi szakértők szakmai tapasztalatát a közneveléssel kapcsolatos önkormányzati, Bizottság tevékenységi körébe tartozó feladatok szervezése, megvalósítása területén.

A Szombathelyi Csoport önkéntes munka keretében végzett tevékenysége kiterjedne

* a Szombathelyi Csoport képviselőjének a Bizottság ülésein történő részvételére,
* a Bizottság részére szakmai vélemény megfogalmazására,
* az óvodák szakmai segítésére,
* a városi közneveléssel kapcsolatos rendezvényekben való aktív közreműködésre.

Az Együttműködés a megállapodás aláírásának napjától 2019. szeptember 30. napjáig terjedő határozott időre jönne létre Szombathely Megyei Jogú Város Közgyűlésének Oktatási és Szociális Bizottsága, valamint a Közoktatási Szakértők Országos Egyesületének Szombathelyi Csoportja között azzal, hogy a megállapodást bármelyik fél, indokolás nélkül, 3 hónapos felmondási idővel, év végével írásban jogosult felmondani.

Az együttműködési megállapodás tervezete az előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni, a határozati javaslatot elfogadni szíveskedjék.

Szombathely, 2015. június „ ”

 **/: Koczka Tibor :/**

**HATÁROZATI JAVASLAT**

**…./2015. (VI.17.) OSzB. sz. határozat**

1. Szombathely Megyei Jogú Város Közgyűlésének Oktatási és Szociális Bizottsága a „Javaslat együttműködési megállapodás megkötésére a Közoktatási Szakértők Országos Egyesülete Szombathelyi Csoportjával” című előterjesztést megtárgyalta, és az Oktatási és Szociális Bizottság, valamint a Közoktatási Szakértők Országos Egyesülete Szombathelyi Csoportja közötti együttműködési megállapodást az előterjesztés melléklete szerinti tartalommal jóváhagyja.
2. A Bizottság felhatalmazza az Oktatási és Szociális Bizottság elnökét a megállapodás aláírására.

**Felelős:** Koczka Tibor alpolgármester

 Rettegi Attila, a Bizottság elnöke

 (A végrehajtás előkészítéséért:

dr. Bencsics Enikő, az Egészségügyi és Közszolgálati Osztály Vezetője)

**Határidő:** azonnal